C 380/20
SK
Úradný vestník Európskej únie
3.10.2022
1.
Prvý žalobný dôvod je založený na nesprávnom právnom posúdení pri výklade a uplatnení mechanizmus žalovanej týkajúceho sa nového zaradenia, a to rozhodnutia 2016-016 Management Board v rozsahu, v akom toto rozhodnutie podľa žalovanej podmieňuje nové zaradenie pre každú platovú triedu minimálnym priemerným počtom odpracovaných rokov v tejto platovej triede zamestnancami, ktorí majú byť novo zaradení, a ktorý v prípade žalobcu v platovej triede AD 9 predstavuje štyri roky.
Žalobca poukazuje na to, že dosiahol veľmi vysoký počet bodov pre nové zaradenie a že jeho platová trieda, ako aj platová trieda AD 10, boli jedinými platovými triedami AD, na ktoré sa uplatnila uvedená podmienka odpracovaných rokov. 2.
Druhý žalobný dôvod, uvedený subsidiárne, je založený na námietke nezákonnosti proti vyššie uvedenému rozhodnutiu z dôvodu jeho nezlučiteľnosti s viacerými zásadami a pravidlami práva verejnej služby, najmä tými, ktoré sa týkajú nového zaradenia na základe zásluh. 3.
Tretí žalobný dôvod, uvedený ešte subsidiárnejšie, je založený na porušení zásady rovnosti zaobchádzania, práva na služobný postup a zjavne nesprávnom posúdení, keďže pre všetky platové triedy AD, okrem platovej triedy žalobcu a platovej triedy AD 10, došlo k novému zaradeniu napriek skutočnosti, že podmienka minimálneho priemerného počtu odpracovaných rokov nebola splnená.
Žaloba podaná 2. augusta 2022 – Švédsko/Komisia (Vec T-485/22) (2022/C 380/24) Jazyk konania: švédčina Účastníci konania Žalobca: Švédske kráľovstvo (v zastúpení: H.
Shev a F.-L.
Göransson, splnomocnení zástupcovia) Žalovaná: Európska komisia
Návrhy Žalobca navrhuje, aby Všeobecný súd: — zrušil vykonávacie rozhodnutie Komisie (EÚ) 2022/908 z 8. júna 2022, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV), (1) v rozsahu v akom toto rozhodnutie prináša pre Švédsko paušálnu opravu vo výške 5 %, zodpovedajúcu sume 13 856 996,64 eura týkajúcu sa pomoci vyplatenej Švédsku za roky podania žiadostí 2017, 2018 a 2019 a, — uložil Komisii zaplatiť trovy konania.
Dôvody a hlavné tvrdenia Na podporu svojej žaloby žalobca uvádza tri žalobné dôvody. 1.
Prvý žalobný dôvod je založený na tvrdení, že Komisia si podľa žalobcu nesplnila svoju povinnosť uviesť dôvody, keďže odôvodnenie Komisie uvedené k prijatiu rozhodnutia alebo nedostatky vytýkané voči Švédsku nie sú jasné.
Informácie sú teda nedostatočné na posúdenie dôvodnosti napadnutého rozhodnutia. 2.
Druhý žalobný dôvod je založený na tvrdení, že Komisia porušila článok 52 nariadenia 1306/2013 (2) a články 28 a 29 vykonávacieho nariadenia Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (3), čím sa Komisia dopustila nesprávneho posúdenia, keď konštatovala, že existovali systematické nedostatky v zavedení krížových kontrol, ktoré mali vplyv na kvalitu aktualizácie LPIS, ktorá sa považuje za slabé miesto kľúčových kontrol.
Je to tak, pretože, (1) kvalitu aktualizácie LPIS možno posudzovať iba v súvislosti s databázou pozemkových parciel, ako celkom, (2) výber pozemkových parciel pre vyšetrovanie Komisiou bol príliš obmedzený na to, aby mohol preukazovať systematické nedostatky a (3) záver Komisie o počte pozemkových parciel s nedostatkami a miera chyby – ktorá bola zjavne základom pre posúdenie Komisie o tom, že existovali systematické nedostatky v aktualizácii LPIS – je nesprávna.